title: Регламент за изпълнение (ЕС) 2015/395 на Комисията от 10 март 2015 година за започване на разследване във връзка с възможното заобикаляне на антидъмпинговите мерки, наложени с Регламент за изпълнение (ЕС) № 511/2010 на Съвета върху вноса на някои видове жици от молибден с произход от Китайската народна република, чрез внос на някои леко изменени видове жици от молибден, и за въвеждане на регистрационен режим за този внос

text:
               11.3.2015

               BG

               Официален вестник на Европейския съюз

               L 66/4

         РЕГЛАМЕНТ ЗА ИЗПЪЛНЕНИЕ (ЕС) 2015/395 НА КОМИСИЯТА
   от 10 март 2015 година
   за започване на разследване във връзка с възможното заобикаляне на антидъмпинговите мерки, наложени с Регламент за изпълнение (ЕС) № 511/2010 на Съвета върху вноса на някои видове жици от молибден с произход от Китайската народна република, чрез внос на някои леко изменени видове жици от молибден, и за въвеждане на регистрационен режим за този внос
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 13, параграф 3 и член 14, параграф 5 от него,
   след като информира държавите членки,
   като има предвид, че:
   А.   ИСКАНЕ

               (1)

               Европейската комисия („Комисията“) получи искане в съответствие с член 13, параграф 3 и член 14, параграф 5 от основния регламент за разследване на възможното заобикаляне на антидъмпинговите мерки, наложени върху някои видове жици от молибден с произход от Китайската народна република, чрез внос на някои леко изменени видове жици от молибден, по отношение на теглото или диаметъра, чието напречно сечение надвишава 4,0 mm, но не надвишава 11,0 mm, с произход от Китайската народна република, и за въвеждане на регистрационен режим за този внос.

               (2)

               Искането е подадено на 26 януари 2015 г. от Plansee SE — производител от Съюза на някои видове жици от молибден.

         Б.   ПРОДУКТ

               (3)

               Продуктът, разглеждан във връзка с възможното заобикаляне, са жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, понастоящем класирани в код по КН ex 8102 96 00 (кодове по ТАРИК 8102960011 и 8102960019 („разглежданият продукт“). Това е продуктът, по отношение на който се прилагат мерките, които са в сила понастоящем.

               (4)

               Продуктът, предмет на разследването във връзка с възможното заобикаляне, има същите характеристики като разглеждания продукт, определен в предходното съображение, но при внос се представя с максимално напречно сечение над 4,0 mm, но не по-голямо от 11,0 mm и понастоящем е класиран в същия код по КН като разглеждания продукт, но с различен код по ТАРИК (т.е. 8102960099 до влизането в сила на настоящия регламент). Този продукт също е с произход от Китайската народна република. Разследването във връзка с възможното заобикаляне също така включва жици от молибден, с тегловно съдържание на молибден 97 % или повече, но по-малко от 99,95 %, с максимално напречно сечение над 4,0 mm, но не по-голямо от 11,0 mm, с произход от Китайската народна република.

         В.   СЪЩЕСТВУВАЩИ МЕРКИ

               (5)

               Действащите понастоящем мерки, които е възможно да са обект на заобикаляне, са антидъмпинговите мерки, наложени с Регламент за изпълнение (ЕС) № 511/2010 на Съвета (2) по отношение на вноса на някои видове жици от молибден с произход от Китайската народна република („съществуващите мерки“). След разследване във връзка със заобикалянето на мерките, през 2012 г. обхватът на мерките бе разширен и по отношение на вноса на някои видове жици от молибден, изпратен от Малайзия, независимо дали е деклариран с произход от Малайзия, или не (3). След провеждане на друго разследване във връзка със заобикалянето на мерките, през 2013 г. обхватът на тези мерки бе разширен и по отношение на вноса на жици от молибден, с тегловно съдържание на молибден 97 % или повече, но по-малко от 99,95 %, с максимално напречно сечение над 1,35 mm, но не по-голямо от 4,0 mm, с произход от Китайската народна република (4).

         Г.   ОСНОВАНИЯ

               (6)

               Искането съдържа достатъчно prima facie доказателства, че съществуващите антидъмпингови мерки по отношение на вноса на разглеждания продукт с произход от Китайската народна република се заобикалят чрез вноса на продукта, предмет на разследването, и че те могат да продължат да се заобикалят чрез други малки изменения на теглото или диаметъра.

               (7)

               По-конкретно от искането става ясно, че след налагането на окончателното антидъмпингово мито върху разглеждания продукт с Регламент за изпълнение (ЕС) № 511/2010 е настъпила съществена промяна в модела на търговия, включващ износ от Китайската народна република за Съюза, като за такава промяна няма достатъчно основание или икономическа обосновка освен налагането на митото.

               (8)

               Искането съдържа достатъчно prima facie доказателства, че тази промяна произтича от вноса на леко изменения разглеждан продукт, а именно, с максимално напречно сечение над 4,0 mm, но не по-голямо от 11,0 mm, който след това в Съюза се преобразува в разглеждания продукт, а именно продукт с максимално напречно сечение над 1,35 mm, но не по-голямо от 4,0 mm, посредством свиване на жицата до получаване на напречно сечение 4,00 mm или по-малко. Рrima facie доказателствата показват, че няма достатъчно основание или икономическа обосновка освен налагането на митото за такава практика, процес или дейност.

               (9)

               Искането съдържа и достатъчно prima facie доказателства за това, че продуктът, предмет на разследването, има същите основни характеристики и приложения като разглеждания продукт.

               (10)

               Освен това искането съдържа достатъчно prima facie доказателства за това, че коригиращият ефект от съществуващите антидъмпингови мерки, прилагани по отношение на разглеждания продукт, намалява както в количествен, така и в ценови аспект. Вносът на значителни количества от продукта, предмет на разследването, изглежда е заменил вноса на разглеждания продукт. Освен това са налице достатъчно prima facie доказателства за това, че вносът на продукта, предмет на разследването, се извършва по цени, по-ниски от непричиняващата вреда цена, определена в рамките на разследването, довело до съществуващите мерки.

               (11)

               На последно място, искането съдържа достатъчно prima facie доказателства за това, че цените на продукта, предмет на разследването, са дъмпингови по отношение на установената преди това нормална стойност.

               (12)

               Ако в хода на разследването бъдат установени практики на заобикаляне, попадащи в обхвата на член 13 от основния регламент, но различни от описаните по-горе, тези практики също могат да бъдат предмет на разследването.

         Д.   ПРОЦЕДУРА

               (13)

               Предвид гореизложеното Комисията направи заключението, че съществуват достатъчно доказателства, които дават основание да се започне разследване в съответствие с член 13, параграф 3 от основния регламент и да се въведе регистрационен режим за вноса на продукта, предмет на разследването, в съответствие с член 14, параграф 5 от основния регламент.

         а)   Въпросници

               (14)

               За да получи информацията, която смята за необходима с оглед на извършваното от нея разследване, Комисията ще изпрати въпросници на известните износители/производители и на известните сдружения на износители/производители в Китайската народна република, на известните вносители и на известните сдружения на вносители в Съюза, както и на съответните органи в Китайската народна република. Ако е необходимо, информация може да бъде поискана и от промишлеността на Съюза.

               (15)

               Във всеки случай всички заинтересовани страни следва да се свържат с Комисията преди изтичането на срока, определен в член 3 от настоящия регламент, и да поискат въпросник в срока, определен в член 3, параграф 1 от настоящия регламент, като се има предвид, че срокът, определен в член 3, параграф 2 от настоящия регламент, важи за всички заинтересовани страни.

               (16)

               Съответните органи в Китайската народна република ще бъдат уведомени за започването на разследването.

         б)   Събиране на информация и провеждане на изслушвания

               (17)

               Всички заинтересовани страни се приканват да изложат становищата си в писмен вид и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице конкретни основания те да бъдат изслушани.

         в)   Освобождаване на вноса от регистрационния режим или от мерките

               (18)

               В съответствие с член 13, параграф 4 от основния регламент вносът на продукта, предмет на разследването, може да бъде освободен от регистрационен режим или от мерките, ако не представлява заобикаляне.

               (19)

               Въпреки че в хода на разследването предстои да бъде установено до каква степен се осъществява възможното заобикаляне в рамките на Съюза и/или извън него, в съответствие с член 13, параграф 4 от основния регламент на вносителите и/или износителите/производителите на продукта, предмет на разследване, може да бъде предоставено освобождаване, ако покажат, че не са свързани (5) с производител, подлежащ на мерките (6), и е установено, че не са замесени в практики за заобикаляне, определени в член 13, параграфи 1 и 2 от основния регламент. Вносителите и износителите/производителите, желаещи да им бъде предоставено освобождаване, следва да отправят надлежно подкрепено с доказателства искане в срока, посочен в член 3, параграф 3 от настоящия регламент.

         Е.   РЕГИСТРАЦИОНЕН РЕЖИМ

               (20)

               В съответствие с член 14, параграф 5 от основния регламент по отношение на вноса на продукта, предмет на разследването, следва да бъде въведен регистрационен режим, за да се гарантира, че ако в резултат на разследването бъде констатирано заобикаляне, могат да бъдат наложени антидъмпингови мита в подходящ размер, считано от датата на въвеждане на регистрационния режим за този внос.

         Ж.   СРОКОВЕ

               (21)

               В интерес на доброто административно управление следва да се определят срокове, в които:

                           —

                           заинтересованите страни могат да заявят своя интерес пред Комисията, да представят становищата си в писмен вид и да подадат попълнен въпросник или всякаква друга информация, която да бъде взета предвид в хода на разследването,

                           —

                           вносителите в Съюза и износителите/производителите могат да поискат освобождаване на вноса от регистрационния режим или от мерките,

                           —

                           заинтересованите страни могат да отправят писмено искане да бъдат изслушани от Комисията.

               (22)

               Обръща се внимание на обстоятелството, че упражняването на повечето процедурни права, установени в основния регламент, зависи от това дали страната е заявила своя интерес в сроковете, посочени в член 3 от настоящия регламент.

         З.   НЕОКАЗВАНЕ НА СЪДЕЙСТВИЕ

               (23)

               В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.

               (24)

               Ако се установи, че заинтересована страна е предоставила невярна или подвеждаща информация, тази информация не се взема предвид и може да се използват наличните факти.

               (25)

               Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

               (26)

               Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

         И.   ГРАФИК НА РАЗСЛЕДВАНЕТО

               (27)

               В съответствие с член 13, параграф 3 от основния регламент разследването ще бъде приключено в срок от девет месеца от датата на влизане в сила на настоящия регламент.

         Й.   ОБРАБОТКА НА ЛИЧНИТЕ ДАННИ

               (28)

               Следва да се отбележи, че с всички лични данни, събрани по време на настоящото разследване, ще се борави в съответствие с Регламент (ЕО) № 45/2001 на Европейския парламент и на Съвета (7).

         K.   СЛУЖИТЕЛ ПО ИЗСЛУШВАНИЯТА

               (29)

               Заинтересованите страни могат да поискат намесата на служителя по изслушванията при търговските процедури. Той действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват в пълна степен правото си на защита.

               (30)

               Искането за изслушване от служителя по изслушванията следва да бъде направено в писмена форма и да бъде надлежно обосновано. Служителят по изслушванията ще предостави също така възможност да се проведе изслушване на страните, което да позволи да бъдат представени различни гледни точки и да бъдат изложени контрааргументи.

               (31)

               За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на Генерална дирекция „Търговия“: http://ec.europa.eu/trade/trade-policy-and-you/contacts/hearing-officer/,

         ПРИЕ НАСТОЯЩИЯ РЕГЛАМЕНТ:
   Член 1
   Започва разследване съгласно член 13, параграф 3 от Регламент (ЕО) № 1225/2009, за да определи дали вносът в Съюза на жици от молибден с 99,95 % минимално тегловно съдържание на молибден, с максимално напречно сечение над 4,0 mm, но не по-голямо от 11,0 mm, и класирани понастоящем в код по КН ex 8102 96 00 (код по ТАРИК 8102960020), с произход от Китайската народна република, и вносът в Съюза на жици от молибден с тегловно съдържание на молибден 97 % или повече, но по-малко от 99,95 %, чието максимално напречно сечение надвишава 4,0 mm, но не надвишава 11,0 mm и понастоящем класирани в код по КН ex 8102 96 00 (код по ТАРИК 8102960040), с произход от Китайската народна република, заобикалят мерките, наложени с Регламент за изпълнение (ЕС) № 511/2010.
   Член 2
   В съответствие с член 13, параграф 3 и член 14, параграф 5 от Регламент (ЕО) № 1225/2009 митническите органи предприемат целесъобразни мерки за въвеждане на регистрационен режим за посочения в член 1 от настоящия регламент внос в Съюза.
   Срокът на регистрационния режим изтича девет месеца след датата на влизане в сила на настоящия регламент.
   Комисията може с регламент да възложи на митническите органи да прекратят регистрационния режим за вноса в Съюза на продукти, извършен от износители/производители или вносители, които са подали искане за освобождаване от регистрационен режим и за които е констатирано, че отговарят на условията за предоставяне на освобождаване.
   Член 3
   1.   Въпросниците трябва да бъдат поискани от Комисията в срок от 15 дни от датата на влизане в сила на настоящия регламент.
   2.   Ако представените от заинтересованите страни изложения трябва да бъдат взети предвид по време на разследването, страните трябва да заявят своя интерес пред Комисията, като се свържат с нея, представят становищата си в писмена форма и подадат попълнения въпросник или всяка друга информация в срок от 37 дни от датата на влизане в сила на настоящия регламент, освен ако е посочено друго.
   3.   Вносителите в Съюза и износителите/производителите, които искат освобождаване на вноса от регистрационния режим или от мерките, трябва да представят надлежно подкрепено с доказателства искане за това в същия 37-дневен срок.
   4.   Заинтересованите страни могат също така да поискат да бъдат изслушани от Комисията в същия 37-дневен срок.
   5.   Информацията, предоставена на Комисията за целите на разследванията за търговска защита, не трябва да бъде предмет на авторски права. Преди да представят на Комисията информация и/или данни, които са предмет на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване по начин, който им позволява да упражнят правото си на защита.
   6.   Всички писмени изявления, включително информацията, изисквана съгласно настоящия регламент, попълнените въпросници и кореспонденцията, предоставени от заинтересованите страни на поверителна основа, се обозначават с „Limited“ (8).
   7.   В съответствие с член 19, параграф 2 от основния регламент от заинтересованите страни, предоставящи обозначена с „Limited“ информация, се изисква да представят неповерителни резюмета, обозначени с „For inspection by interested parties“. Тези резюмета следва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако заинтересована страна, която предоставя поверителна информация, не представи нейно неповерително резюме в изисквания формат и с необходимото качество, тази информация може да не бъде взета предвид.
   8.   От заинтересованите страни се изисква да правят всички изявления и да подават всички искания по електронна поща, включително сканирани пълномощни и удостоверения, с изключение на обемни отговори, които трябва да бъдат предадени на CD-ROM или DVD на ръка или с препоръчана поща. Чрез използване на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа, озаглавен „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ЗАЩИТА НА ТЪРГОВИЯТА“, публикуван на уебсайта на Генерална дирекция „Търговия“: http://trade.ec.europa.eu/doclib/docs/2011/june/tradoc_148003.pdf. Заинтересованите страни трябва да посочат своето име, адрес, номер на телефон и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително и принципите, които се прилагат по отношение на изявленията, подадени по електронна поща, заинтересованите страни могат да направят справка с указанията за комуникация със заинтересованите страни, посочени по-горе.
   Адрес на Комисията за кореспонденция:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

               Електронна поща: TRADE-MOWI-R613-CIRCUMVENTION@ec.europa.eu

         Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 март 2015 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент за изпълнение (ЕС) № 511/2010 на Съвета от 14 юни 2010 г. за налагане на окончателно антидъмпингово мито и окончателно събиране на временното мито, наложено върху вноса на някои видове жици от молибден с произход от Китайската народна република (ОВ L 150, 16.6.2010 г., стр. 17).

      (3)  Регламент за изпълнение (ЕС) № 14/2012 на Съвета от 9 януари 2012 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 511/2010 върху вноса на някои видове жици от молибден с произход от Китайската народна република, към вноса на някои видове жици от молибден, изпратен от Малайзия, независимо дали е деклариран с произход от Малайзия или не, и за прекратяване на разследването по отношение на вноса, изпратен от Швейцария (ОВ L 8, 12.1.2012 г., стр. 22).

      (4)  Регламент за изпълнение (ЕС) № 871/2013 на Съвета от 2 септември 2013 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 511/2010 върху вноса на жици от молибден с 99,95 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република, и за вноса на жици от молибден с 97 % минимално тегловно съдържание на молибден, с максимално напречно сечение над 1,35 mm, но не по-голямо от 4,0 mm, с произход от Китайската народна република (ОВ L 243, 12.9.2013 г., стр. 2).

      (5)  В съответствие с член 143 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митническия кодекс на Общността (ОВ L 253, 11.10.1993 г., стр. 1) се счита, че лицата са свързани само ако: а) едното лице е служител или управител в предприятието на другото лице; б) са юридически признати търговски партньори; в) са работодател и служител; г) което и да е лице пряко или косвено притежава, контролира или държи 5 % или повече от свободно прехвърлимите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство. Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В този контекст „лице“ означава всяко физическо или юридическо лице.

      (6)  При все това, дори ако производителите са свързани по смисъла на горепосоченото с дружества, по отношение на които се прилагат действащите мерки относно внос с произход от Китайската народна република (първоначалните антидъмпингови мерки), освобождаване може все пак да бъде предоставено, ако липсват доказателства, че отношенията с дружествата, по отношение на които се прилагат първоначалните мерки, са установени или използвани за заобикаляне на първоначалните мерки.

      (7)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (8)  Документ, който е обозначен с „Limited“, се счита за поверителен в съответствие с член 19 от Регламент (ЕО) № 1225/2009 и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) № 1049/2001 на Европейския парламент и на Съвета (ОВ L 145, 31.5.2001 г., стр. 43).


title: Регламент за изпълнение (ЕС) 2017/8 на Комисията от 5 януари 2017 година относно минималната продажна цена за обезмаслено мляко на прах за втората частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               6.1.2017

               BG

               Официален вестник на Европейския съюз

               L 3/31

         РЕГЛАМЕНТ ЗА ИЗПЪЛНЕНИЕ (ЕС) 2017/8 НА КОМИСИЯТА
   от 5 януари 2017 година
   относно минималната продажна цена за обезмаслено мляко на прах за втората частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за втората частична покана за участие в търг, не следва да се определи минимална продажна цена.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За втората частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 3 януари 2017 г., минимална продажна цена не се определя.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) № 441/2013 на Комисията от 7 май 2013 година за изменение или отмяна на някои регламенти относно класирането на стоки в Комбинираната номенклатура

text:
               15.5.2013

               BG

               Официален вестник на Европейския съюз

               L 130/1

         РЕГЛАМЕНТ ЗА ИЗПЪЛНЕНИЕ (ЕС) № 441/2013 НА КОМИСИЯТА
   от 7 май 2013 година
   за изменение или отмяна на някои регламенти относно класирането на стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               В някои регламенти на Комисията относно класирането на стоки, приети с цел да бъде осигурено еднаквото прилагане на Комбинираната номенклатура, създадена с Регламент (ЕИО) № 2658/87, се прави препратка към кодове или забележки, които вече не съществуват или вече не са валидни. Поради това въпросните регламенти следва да бъдат изменени така, че да отразяват кодовете и забележките, които са в сила.

               (2)

               Класирането на стоки, посочено в някои други регламенти, става излишно или не е вече уместно или валидно поради, наред с другото, промените в описанията на продуктите и на съответните им кодове в Хармонизираната система или в Комбинираната номенклатура. Ето защо тези регламенти следва да бъдат изменени или отменени.

               (3)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламентите, изброени в колона 2 от таблицата в приложение I към настоящия регламент, се изменят, както е определено в посоченото приложение.
   Член 2
   Регламентът, посочен в колона 2 от таблицата в приложение II към настоящия регламент, се изменя, както е определено в посоченото приложение.
   Член 3
   Регламентите, изброени в приложение III към настоящия регламент, се отменят.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      ПРИЛОЖЕНИЕ I
      (посочено в член 1)
      В следната таблица за регламентите, изброени в колона 2, кодовете, забележките, фразите или изреченията от КН, посочени в колона 3, се заменят с кодовете, забележките, фразите или изреченията от КН, посочени в колона 4.

                  №

                  Регламент на Комисията/Регламент за изпълнение на Комисията

                  Заменя

                  Със

                  (1)

                  (2)

                  (3)

                  (4)

                  1

                  (ЕИО) № 1669/77 (ОВ L 186, 26.7.1977 г., стр. 23):

                  в член 1:

                  0207 36 11
                  0207 36 15

                  0207 45 10
                  0207 55 10
                  0207 60 10

                  2

                  (ЕИО) № 3558/81 (ОВ L 356, 11.12.1981 г., стр. 28):

                  в член 1:

                  7117 19 91

                  7117 19 00

                  (ЕИО) № 1220/84 (ОВ L 117, 3.5.1984 г., стр. 20):

                  3

                              а)

                              в член 1, параграф 1:

                  9405 91 11

                  9405 91 10

                  4

                              б)

                              в член 1, параграф 2:

                  9405 91 11

                  9405 91 10

                  5

                              в)

                              в член 1, параграф 3:

                  9405 91 11

                  9405 91 10

                  6

                  (ЕИО) № 1030/86 (ОВ L 95, 10.4.1986 г., стр. 13):

                  в член 1:

                  7326 20 80

                  7326 20 00

                  7

                  (ЕИО) № 2275/88 (ОВ L 200, 26.7.1988 г., стр. 10):

                  в точка 1 от таблицата в приложението:

                              а)

                              в колона 2:

                  1008 90 90

                  1008 90 00

                              б)

                              в колона 3:

                  1008 90 90

                  1008 90 00

                  1104 29 18

                  1104 29 17

                  8

                  (ЕИО) № 1260/89 (ОВ L 126, 9.5.1989 г., стр. 12):

                  в точка 2 от таблицата в приложението:

                              а)

                              в колона 2:

                  2930 90 85

                  2930 90 99

                              б)

                              в колона 3:

                  2930 90 85

                  2930 90 99

                  (ЕИО) № 2061/89 (ОВ L 196, 12.7.1989 г., стр. 5):

                  9

                              а)

                              в точка 1 от таблицата в приложението, в колона 3:

                  … Обяснителни бележки към Хармонизираната система за позиция 2106)

                  … Обяснителна бележка към Хармонизираната система за позиция 2106

                  10

                              б)

                              в точка 2 от таблицата в приложението, в колона 3:

                  … бележки към Хармонизираната система за позиция 2106)

                  … Обяснителна бележка към Хармонизираната система за позиция 2106

                  11

                              в)

                              в точка 3 от таблицата в приложението, в колона 3:

                  … бележки към Хармонизираната система за позиция 2106)

                  … Обяснителна бележка към Хармонизираната система за позиция 2106

                  12

                              г)

                              в точка 4 от таблицата в приложението, в колона 3:

                  … бележки към Хармонизираната система за позиция 2106)

                  … Обяснителна бележка към Хармонизираната система за позиция 2106

                  13

                              д)

                              в точка 5 от таблицата в приложението:

                              i)

                              в колона 2:

                  3004 50 10

                  3004 50 00

                              ii)

                              в колона 3:

                  3004 50 10

                  3004 50 00

                  14

                              е)

                              в точка 6 от таблицата в приложението:

                              i)

                              в колона 2:

                  3004 90 19

                  3004 90 00

                              ii)

                              в колона 3:

                  3004 90 19
                  в езиковите версии на DA, DE, ES, FI, FR, IT, NL и PT
                  3004 90 91
                  в езиковите версии на BG, CS, EN, EL, ET, HU, LV, LT, MT, PL, RO, SK, SL и SV

                  3004 90 00

                  15

                  (ЕИО) № 2141/89 (ОВ L 205, 18.7.1989 г., стр. 22):

                  в член 1, параграф 2:

                  4810 14 80 или 4810 19 90

                  4810 14 00 или 4810 19 00

                  16

                  (ЕИО) № 3482/89 (ОВ L 338, 22.11.1989 г., стр. 9):

                  в точка 1 от таблицата в приложението:

                              а)

                              в колона 2:

                  0305 30 90

                  0305 32 90

                              б)

                              в колона 3:

                  0305 30

                  0305 32

                  0305 30 90

                  0305 32 90

                  0305 30 11 до 0305 30 90

                  0305 31 00 до 0305 39 90

                  0304 21 00 до 0304 29 99

                  0304 61 00 до 0304 89 90

                  17

                  (ЕИО) № 650/90 (ОВ L 71, 17.3.1990 г., стр. 11):

                  в точка 1 от таблицата в приложението:

                              а)

                              в колона 2:

                  4602 19 91

                  4602 19 90

                              б)

                              в колона 3:

                  4602 19 91

                  4602 19 90

                  (ЕИО) № 3044/90 (ОВ L 292, 24.10.1990 г., стр. 5):

                  18

                              а)

                              в точка 2 от таблицата в приложението, в колона 1:

                  … Директива 72/199/ЕИО от 27 април 1972 г., приложение I, части 1 и 2 (ОВ L 123, 29.5.1972 г., стр. 6).

                  … Регламент (ЕО) № 152/2009, приложение III, части Л и В, съответно

                  … Директива 71/393/ЕИО от 18 ноември 1971 г., приложение: раздел 4 (метод А) и раздел 1, съответно (ОВ L 279, 20.12.1971 г., стр. 7).

                  … Регламент (ЕО) № 152/2009, приложение III, части З и А, съответно

                  19

                              б)

                              в точка 3 от таблицата в приложението, в колона 1:

                  … Директива 72/199/ЕИО от 27 април 1972 г., приложение I, части 1 и 2 (ОВ L 123, 29.5.1972 г., стр. 6).

                  … Регламент (ЕО) № 152/2009, приложение III, части Л и В, съответно

                  … Директива 71/393/ЕИО от 18 ноември 1971 г., приложение: раздел 4 (метод А) и раздел 1, съответно (ОВ L 279, 20.12.1971 г., стр. 7).

                  … Регламент (ЕО) № 152/2009, приложение III, части З и А, съответно

                  20

                              в)

                              в точка 4 от таблицата в приложението, в колона 1:

                  … Директива 72/199/ЕИО от 27 април 1972 г., приложение I, части 1 и 2 (ОВ L 123, 29.5.1972 г., стр. 6).

                  … Регламент (ЕО) № 152/2009, приложение III, части Л и В, съответно

                  … Директива 71/393/ЕИО от 18 ноември 1971 г., приложение: раздел 4 (метод А) и раздел 1, съответно (ОВ L 279, 20.12.1971 г., стр. 7).

                  … Регламент (ЕО) № 152/2009, приложение III, части З и А, съответно

                  21

                  (ЕИО) № 442/91 (ОВ L 52, 27.2.1991 г., стр. 11):

                  в точка 3 от таблицата в приложението:

                              а)

                              в колона 2:

                  4602 19 91

                  4602 19 90

                              б)

                              в колона 3:

                  4602 19 91

                  4602 19 90

                  22

                  (ЕИО) № 1214/91 (ОВ L 116, 9.5.1991 г., стр. 44):

                  в точка 2 от таблицата в приложението:

                              а)

                              в колона 2:

                  3907 99 19 или 3907 99 98

                  3907 99 90

                              б)

                              в колона 3:

                  3907 99 19 или 3907 99 98

                  3907 99 90

                  23

                  (ЕИО) № 2084/91 (ОВ L 193, 17.7.1991 г., стр. 16):

                  в точка 1 от таблицата в приложението:

                              а)

                              в колона 2:

                  2309 90 95

                  2309 90 96

                              б)

                              в колона 3:

                  2309 90 95

                  2309 90 96

                  (ЕИО) № 509/92 (ОВ L 55, 29.2.1992 г., стр. 80):

                  24

                              а)

                              в точка 1 от таблицата в приложението, в колона 1:

                  … съдържащи се в приложение I.1 към Директива 72/199/ЕИО на Комисията (1)

                  … посочените в Регламент (ЕО) № 152/2009 на Комисията, приложение III, част Л

                  … съдържащи се в приложение I.2 към Директива 72/199/ЕИО на Комисията

                  … посочените в Регламент (ЕО) № 152/2009 на Комисията, приложение III, част В

                  … метод А, съдържащ се в приложение I към Директива 84/4/ЕИО на Комисията (2)

                  … методът, посочен в Регламент (ЕО) № 152/2009 на Комисията, приложение III, част З

                  25

                              б)

                              в точка 2 от таблицата в приложението:

                              i)

                              в колона 2:

                  2309 90 99

                  2309 90 96

                              ii)

                              в колона 3:

                  2309 90 99

                  2309 90 96

                  26

                  (ЕИО) № 1533/92 (ОВ L 162, 16.6.1992 г., стр. 5):

                  в точка 4 от таблицата в приложението:

                              а)

                              в колона 2:

                  2309 90 99

                  2309 90 96

                              б)

                              в колона 3:

                  2309 90 99

                  2309 90 96

                  27

                  (ЕО) № 731/93 (ОВ L 75, 30.3.1993 г., стр. 7):

                  в таблицата в приложението, в колона 3:

                  … позиция по КН 0307.

                  … код по КН 0307 или 0308.

                  28

                  (ЕО) № 3295/93 (ОВ L 296, 1.12.1993 г., стр. 43):

                  в точка 2 от таблицата в приложението, в колона 3:

                  … бележка 7 c) …

                  … забележка 7, буква г) …

                  29

                  (ЕО) № 1785/94 (ОВ L 186, 21.7.1994 г., стр. 20):

                  в точка 1 от таблицата в приложението:

                              а)

                              в колона 2:

                  2614 00 10

                  2614 00 00

                              б)

                              в колона 3:

                  2614 00 10

                  2614 00 00

                  30

                  (ЕО) № 1966/94 (ОВ L 198, 30.7.1994 г., стр. 103):

                  в точка 2 от таблицата в приложението:

                              а)

                              в колона 2:

                  5705 00 90

                  5705 00 80

                              б)

                              в колона 3:

                  5705 00 90

                  5705 00 80

                  31

                  (ЕО) № 3176/94 (ОВ L 335, 23.12.1994 г., стр. 56):

                  в таблицата в приложението:

                              а)

                              в колона 1:

                  …, не може да се пере, …

                  …, обикновено не може да се пере, …

                              б)

                              в колона 2:

                  6307 90 99

                  6307 90 98

                              в)

                              в колона 3:

                  6307 90 99

                  6307 90 98

                  32

                  (ЕО) № 2696/95 (ОВ L 280, 23.11.1995 г., стр. 17):

                  в точка 2 от таблицата в приложението:

                              а)

                              в колона 2:

                  2309 90 99

                  2309 90 96

                              б)

                              в колона 3:

                  2309 90 99

                  2309 90 96

                  33

                  (ЕО) № 2802/95 (ОВ L 291, 6.12.1995 г., стр. 5):

                  в точка 1 от таблицата в приложението:

                              а)

                              в колона 2:

                  3004 90 19

                  3004 90 00

                              б)

                              в колона 3:

                  … 3004, 3004 90 и 3004 90 19. …

                  … 3004 и 3004 90 00 …

                  34

                  (ЕО) № 214/96 (ОВ L 28, 6.2.1996 г., стр. 7):

                  в точка 1 от таблицата в приложението:

                              а)

                              в колона 2:

                  0905 00 00

                  0905 10 00

                              б)

                              в колона 3:

                  0905 00 00

                  0905 10 00

                  35

                  (ЕО) № 241/96 (ОВ L 31, 9.2.1996 г., стр. 14):

                  в таблицата в приложението:

                              а)

                              в колона 2:

                  9018 90 85

                  9018 90 84

                              б)

                              в колона 3:

                  9018 90 85

                  9018 90 84

                  36

                  (ЕО) № 902/96 (ОВ L 122, 22.5.1996 г., стр. 1).

                  в точка 1 от таблицата в приложението, в колона 3:

                  8708 90 90
                  в езиковите версии на BG, CS, EN, ET, LT, LV, MT, PL, SK и SL

                  8708 93 90

                  37

                  (ЕО) № 2494/96 (ОВ L 338, 28.12.1996 г., стр. 38):

                  в таблицата в приложението:

                              а)

                              в колона 2:

                  3215 90 80

                  3215 90 00

                              б)

                              в колона 3:

                  3215 90 80

                  3215 90 00

                  38

                  (ЕО) № 4/97 (ОВ L 3, 7.1.1997 г., стр. 1):

                  в таблицата в приложението, в колона 3:

                  … забележка 1 d) …

                  … забележка 1, буква д) …

                  39

                  (ЕО) № 2510/97 (ОВ L 345, 16.12.1997 г., стр. 45):

                  в точка 2 от таблицата в приложението:

                              а)

                              в колона 2:

                  1104 29 11

                  1104 29 17

                              б)

                              в колона 3:

                  1104 29 19

                  1104 29 17

                  40

                  (ЕО) № 169/1999 (ОВ L 19, 26.1.1999 г., стр. 6):

                  в точка 7 от таблицата в приложението:

                              а)

                              в колона 2:

                  3707 90 30

                  3707 90 20

                              б)

                              в колона 3:

                  3707 90 30

                  3707 90 20

                  41

                  (ЕО) № 1218/1999 (ОВ L 148, 15.6.1999 г., стр. 9):

                  в точка 6 от таблицата в приложението:

                              а)

                              в колона 2:

                  6306 91 00

                  6306 90 00

                              б)

                              в колона 3:

                  6306 91 00

                  6306 90 00

                  42

                  (ЕО) № 1529/1999 (ОВ L 178, 14.7.1999 г., стр. 10):

                  в точка 3 от таблицата в приложението:

                              а)

                              в колона 2:

                  6307 90 99

                  6307 90 98

                              б)

                              в колона 3:

                  … бележка 7 e) …

                  … забележка 7, буква е) …

                  … 6307 90 99. …

                  … 6307 90 98. …

                  43

                  (ЕО) № 710/2000 (ОВ L 84, 5.4.2000 г., стр. 8):

                  в точка 4 от таблицата в приложението:

                              а)

                              в колона 2:

                  2005 99 90

                  2005 99 80

                              б)

                              в колона 3:

                  2005 99 90

                  2005 99 80

                  (ЕО) № 738/2000 (ОВ L 87, 8.4.2000 г., стр. 10):

                  44

                              а)

                              в точка 3 от таблицата в приложението:

                              i)

                              в колона 2:

                  8705 90 90

                  8705 90 80

                              ii)

                              в колона 3:

                  8705 90 90

                  8705 90 80

                  45

                              б)

                              в точка 5 от таблицата в приложението:

                              i)

                              в колона 2:

                  8428 90 95

                  8428 90 90

                              ii)

                              в колона 3:

                  8428 90 95

                  8428 90 90

                  46

                              в)

                              в точка 6 от таблицата в приложението:

                              i)

                              в колона 2:

                  8428 90 95

                  8428 90 90

                              ii)

                              в колона 3:

                  8428 90 95

                  8428 90 90

                  47

                  (ЕО) № 1508/2000 (ОВ L 174, 13.7.2000 г., стр. 3):

                  в точка 4 от таблицата в приложението:

                              а)

                              в колона 2:

                  9504 10 00

                  9504 50 00

                              б)

                              в колона 3:

                  9504 10 00

                  9504 50 00

                  48

                  (ЕО) № 1564/2000 (ОВ L 180, 19.7.2000 г., стр. 5):

                  в точка 2 от таблицата в приложението, в колона 3:

                  … забележка 7 е) …

                  … забележка 7, буква е) …

                  49

                  (ЕО) № 2354/2000 (ОВ L 272, 25.10.2000 г., стр. 10):

                  в таблицата в приложението:

                              а)

                              в колона 2:

                  2309 90 99

                  2309 90 96

                              б)

                              в колона 3:

                  2309 90 99

                  2309 90 96

                  50

                  (ЕО) № 305/2001 (ОВ L 44, 15.2.2001 г., стр. 22):

                  в точка 2 от таблицата в приложението:

                              а)

                              в колона 2:

                  6914 90 10

                  6914 90 00

                              б)

                              в колона 3:

                  6914, 6914 90 и 6914 90 10

                  6914 и 6914 90 00

                  51

                  (ЕО) № 471/2002 (ОВ L 75, 16.3.2002 г., стр. 13).

                  в точка 5 от таблицата в приложението:

                              а)

                              в колона 2:

                  6306 91 00

                  6306 90 00

                              б)

                              в колона 3:

                  … бележка 7 e) …

                  … забележка 7, буква е)

                  … 6306 91 00.

                  … 6306 90 00.

                  Останалите …

                  Останалите …

                  52

                  (ЕО) № 763/2002 (ОВ L 117, 4.5.2002 г., стр. 3):

                  в таблицата в приложението:

                              а)

                              в колона 2:

                  3917 32 99

                  3917 32 00

                              б)

                              в колона 3:

                  3917 32 99
                  в езиковите версии на BG, CS DA, DE, EL, EN, ES, ET, FI, FR, HU, IT, LV, LT, MT, NL, PL, PT, RO, SK, SL,
                  3917 39 99 на SV

                  3917 32 00

                  53

                  (ЕО) № 1017/2002 (ОВ L 155, 14.6.2002 г., стр. 23):

                  в точка 2 от таблицата в приложението:

                              а)

                              в колона 2:

                  6307 90 99

                  6307 90 98

                              б)

                              в колона 3:

                  … и буква д) …

                  … и буква е) …

                  в езиковите версии на BG, DA, DE, EL, EN, ES, ET, FI, FR, HU, IT, LV, LT, MT, NL, PL, PT, RO, SK, SL, SV

                  в езиковите версии на BG, DA, DE, EL, EN, ES, ET, FI, FR, HU, IT, LV, LT, MT, NL, PL, PT, RO, SK, SL, SV

                  … písm. c) …

                  … písm. a) a f) …

                  само на CS

                  само на CS

                  … 6307 90 99. …

                  … 6307 90 98. …

                  54

                  (ЕО) № 627/2003 (ОВ L 90, 8.4.2003 г., стр. 34):

                  в точка 1 от таблицата в приложението:

                              а)

                              в колона 2:

                  2005 99 90

                  2005 99 80

                              б)

                              в колона 3:

                  2005 99 90

                  2005 99 80

                  55

                  (ЕО) № 2345/2003 (ОВ L 346, 31.12.2003 г., стр. 41):

                  в таблицата в приложението, в колона 3:

                  … бележка 7 д) …

                  … забележка 7, буква е) …

                  56

                  (ЕО) № 231/2004 (ОВ L 39, 11.2.2004 г., стр. 15):

                  в таблицата в приложението:

                              а)

                              в колона 2:

                  2710 19 41

                  2710 19 43
                  2710 19 46
                  2710 19 47

                              б)

                              в колона 3:

                  2710 19 41

                  2710 19 43, 2710 19 46 и 2710 19 47

                  … подпозиция 2710 19 41 (…

                  … кодове по КН 2710 19 43, 2710 19 46 и 2710 19 47 (…

                  (ЕО) № 926/2004 (ОВ L 163, 30.4.2004 г., стр. 105):

                  57

                              а)

                              в точка 1 от таблицата в приложението, в колона 3:

                  … бележка 7 f)…

                  … забележка 7, буква ж) …

                  58

                              б)

                              в точка 2 от таблицата в приложението, в колона 3:

                  … бележка 7 e) …

                  … забележка 7, буква е)…

                  59

                  (ЕО) № 1414/2004 (ОВ L 257, 4.8.2004 г., стр. 4):

                  в таблицата в приложението:

                              а)

                              в колона 2:

                  3004 90 19

                  3004 90 00

                              б)

                              в колона 3:

                  3004, 3004 90 и 3004 90 19

                  3004 и 3004 90 00

                  60

                  (ЕО) № 1559/2004 (ОВ L 283, 2.9.2004 г., стр. 9):

                  в таблицата в приложението, в колона 3:

                  … бележка 7, буква д) …

                  … забележка 7, буква е) …

                  61

                  (ЕО) № 634/2005 (ОВ L 106, 27.4.2005 г., стр. 7):

                  в точка 1 от таблицата в приложението:

                              а)

                              в колона 2:

                  8518 40 89

                  8518 40 80

                              б)

                              в колона 3:

                  8518 40 89

                  8518 40 80

                  62

                  (ЕО) № 1199/2005 (ОВ L 195, 27.7.2005 г., стр. 3):

                  в точка 2 от таблицата в приложението:

                              а)

                              в колона 2:

                  4412 99 70

                  4412 99 40

                              б)

                              в колона 3:

                  4412 99 70

                  4412 99 40

                  63

                  (ЕО) № 1967/2005 (ОВ L 316, 2.12.2005 г., стр. 7):

                  в точка 3 от таблицата в приложението:

                              а)

                              в колона 2:

                  3917 32 39

                  3917 32 00

                              б)

                              в колона 3:

                  3917, 3917 32 и 3917 32 39

                  3917 и 3917 32 00

                  64

                  (ЕО) № 338/2006 (ОВ L 55, 25.2.2006 г., стр. 3):

                  в таблицата в приложението, в колона 3:

                  … бележка 7 в) …

                  … забележка 7, буква г) …

                  65

                  (ЕО) № 166/2007 (ОВ L 52, 21.2.2007 г., стр. 3):

                  в точка 5 от таблицата в приложението:

                              а)

                              в колона 2:

                  8705 90 90

                  8705 90 80

                              б)

                              в колона 3:

                  8705 90 90

                  8705 90 80

                  66

                  (ЕО) № 324/2007 (ОВ L 85, 27.3.2007 г., стр. 5):

                  в точка 2 от таблицата в приложението:

                              а)

                              в колона 2:

                  9504 90 90

                  9504 90 80

                              б)

                              в колона 3:

                  9504 90 90

                  9504 90 80

                  67

                  (ЕО) № 901/2007 (ОВ L 196, 28.7.2007 г., стр. 31):

                  в таблицата в приложението:

                              а)

                              в колона 2:

                  1212 99 70

                  1212 99 95

                              б)

                              в колона 3:

                  1212 99 70

                  1212 99 95

                  68

                  (ЕО) № 323/2008 (ОВ L 98, 10.4.2008 г., стр. 3):

                  в точка 3 от таблицата в приложението:

                              а)

                              в колона 2:

                  1001 90 99

                  1001 99 00

                              б)

                              в колона 3:

                  1001, 1001 90 и 1001 90 99

                  1001 и 1001 99 00

                  (ЕО) № 1156/2008 (ОВ L 310, 21.11.2008 г., стр. 9):

                  69

                              а)

                              в точка 1 от таблицата в приложението:

                              i)

                              в колона 2:

                  8528 59 90

                  8528 59 40

                              ii)

                              в колона 3:

                  8528 59 90

                  8528 59 40

                  70

                              б)

                              в точка 2 от таблицата в приложението:

                              i)

                              в колона 2:

                  8528 59 90

                  8528 59 40

                              ii)

                              в колона 3:

                  8528 59 90

                  8528 59 40

                  71

                  (ЕО) № 1172/2008 (ОВ L 317, 27.11.2008 г., стр. 4):

                  в точка 1 от таблицата в приложението:

                              а)

                              в колона 2:

                  8528 59 90

                  8528 59 40

                              б)

                              в колона 3:

                  8528 59 90

                  8528 59 40

                  72

                  (ЕО) № 446/2009 (ОВ L 132, 29.5.2009 г., стр. 3):

                  в таблицата в приложението:

                              а)

                              в колона 2:

                  1202 20 00

                  1202 42 00

                              б)

                              в колона 3:

                  1202 20 00

                  1202 42 00

                  73

                  (ЕО) № 594/2009 (ОВ L 178, 9.7.2009 г., стр. 14):

                  в точка 1 от таблицата в приложението:

                              а)

                              в колона 2:

                  3904 69 90

                  3904 69 80

                              б)

                              в колона 3:

                  3904 69 90

                  3904 69 80

                  74

                  (ЕС) № 692/2010 (ОВ L 201, 3.8.2010 г., стр. 23):

                  в точка 2 от таблицата в приложението:

                              а)

                              в колона 2:

                  5705 00 90

                  5705 00 80

                              б)

                              в колона 3:

                  5705 00 90

                  5705 00 80

                  75

                  (ЕС) № 716/2010 (ОВ L 210, 11.8.2010 г., стр. 22):

                  в таблицата в приложението:

                              а)

                              в колона 2:

                  8539 32 10

                  8539 32 20

                              б)

                              в колона 3:

                  8539 32 10

                  8539 32 20

                  (ЕС) № 731/2010 (ОВ L 214, 14.8.2010 г., стр. 2):

                  76

                              а)

                              в точка 1 от таблицата в приложението:

                              i)

                              в колона 2:

                  8523 40 51

                  8523 49 51

                              ii)

                              в колона 3:

                  … 8523 40 и 8523 40 51

                  … 8523 49 и 8523 49 51

                  … 8523 40 51.

                  … 8523 49 51.

                  77

                              б)

                              в точка 2 от таблицата в приложението:

                              i)

                              в колона 2:

                  9405 10 28

                  9405 10 40

                              ii)

                              в колона 3:

                  9405 10 28

                  9405 10 40

                  78

                  (ЕС) № 1066/2010 (ОВ L 304, 20.11.2010 г., стр. 9):

                  в таблицата в приложението:

                              а)

                              в колона 2:

                  8518 40 89

                  8518 40 80

                              б)

                              в колона 3:

                  8518 40 89

                  8518 40 80

                  79

                  (ЕС) № 756/2011 (ОВ L 199, 2.8.2011 г., стр. 35):

                  в таблицата в приложението:

                              а)

                              в колона 2:

                  1604 19 98

                  1604 19 97

                              б)

                              в колона 3:

                  1604 19 98

                  1604 19 97

                  80

                  (ЕС) № 762/2011 (ОВ L 200, 3.8.2011 г., стр. 4):

                  в таблицата в приложението:

                              а)

                              в колона 2:

                  7317 00 90

                  7317 00 80

                              б)

                              в колона 3:

                  7317 00 90

                  7317 00 80

                  81

                  (ЕС) № 873/2011 (ОВ L 227, 2.9.2011 г., стр. 5):

                  в таблицата в приложението, в колона 3:

                  … забележка 7, буква д) …

                  … забележка 7, буква е) …

                  82

                  (ЕС) № 297/2012 (ОВ L 99, 5.4.2012 г., стр. 9):

                  в таблицата в приложението, в колона 3:

                  … забележка 7, буква д) …

                  … забележка 7, буква е) …

                  83

                  (ЕС) № 298/2012 (ОВ L 99, 5.4.2012 г., стр. 12):

                  в таблицата в приложението, в колона 3:

                  … забележка 7, буква д) …

                  … забележка 7, буква е) …

                  84

                  (ЕС) № 401/2012 (ОВ L 124, 11.5.2012 г., стр. 15):

                  само в езиковата версия на NL:

                  „in de tabel in de bijlage, in kolom 3:“

                  6505 90 00

                  6505 00 90

      ПРИЛОЖЕНИЕ II
      (посочено в член 2)
      В следната таблица разпоредбата, съдържаща се в посочения в колона 2 регламент, се заличава.

                  №

                  Регламент на Комисията

                  (1)

                  (2)

                  1

                  точка 3 от таблицата в приложението към Регламент (ЕО) № 1308/96 на Комисията (ОВ L 167, 6.7.1996 г., стр. 19).

      ПРИЛОЖЕНИЕ III
      (посочено в член 3)

                  №

                  Регламент на Комисията/Регламент за изпълнение на Комисията

                  (1)

                  (2)

                  1

                  (ЕИО) № 2858/86 (ОВ L 265, 17.9.1986 г., стр. 5).

                  2

                  (ЕИО) № 313/90 (ОВ L 35, 7.2.1990 г., стр. 7).

                  3

                  (ЕО) № 977/2008 (ОВ L 266, 7.10.2008 г., стр. 8).

                  4

                  (ЕС) № 1302/2011 (ОВ L 330, 14.12.2011 г., стр. 15).


title: Регламент за изпълнение (ЕС) № 582/2013 на Комисията от 18 юни 2013 година за одобряване на несъществено изменение в спецификацията на название, вписано в Регистъра на защитените наименования за произход и защитените географски указания [Miel de sapin des Vosges (ЗНП)]

text:
               21.6.2013

               BG

               Официален вестник на Европейския съюз

               L 169/32

      РЕГЛАМЕНТ ЗА ИЗПЪЛНЕНИЕ (ЕС) № 582/2013 НА КОМИСИЯТА

   от 18 юни 2013 година
   за одобряване на несъществено изменение в спецификацията на название, вписано в Регистъра на защитените наименования за произход и защитените географски указания [Miel de sapin des Vosges (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Франция за одобряване на изменение в спецификацията на защитеното наименование за произход „Miel de Sapin des Vosges“, регистрирано по силата на Регламент (ЕО) № 1065/97 на Комисията (3), изменен с Регламент (ЕО) № 2155/2005 (4).

               (3)

               Заявката има за цел да измени спецификацията, като уточни разпоредбите относно етикетирането на продукта, както и да подобри представянето на рубриката, отнасяща се до връзката с географския район, без да се променя връзката.

               (4)

               Комисията разгледа съответното изменение и стигна до заключението, че то е обосновано. Тъй като изменението е несъществено, Комисията може да го одобри, без да прибягва до процедурата, установена в членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Miel de sapin des Vosges“ се изменя в съответствие с приложение I към настоящия регламент.
   Член 2
   Единният документ, в който се посочват основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 156, 13.6.1997 г., стр. 5.

      (4)  ОВ L 342, 24.12.2005 г., стр. 49.

      ПРИЛОЖЕНИЕ I
      Одобряват се следните изменения в спецификацията на защитеното наименование за произход „Miel de sapin des Vosges“:
      Актуализира се представянето на връзката с географския район, без да се променя връзката.
      Допълват се разпоредбите относно етикетирането.

      ПРИЛОЖЕНИЕ II

         ЕДИНЕН ДОКУМЕНТ

      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (1)

      „MIEL DE SAPIN DES VOSGES“
      ЕО №: FR-PDO-0317-0204-20.4.2011

         ЗГУ () ЗНП (Х)

      1.   Наименование

      „Miel de Sapin des Vosges“
      2.   Държава членка или трета държава

      Франция
      3.   Описание на земеделския продукт или храна

      3.1.   Вид продукт

                  Клас 1.4.

                  Други продукти от животински произход (яйца, мед, различни млечни продукти, с изключение на масло и др.)

            3.2.   Описание на продукта, за който се отнася наименованието от точка 1

      „Miel de sapin des Vosges“ е мед от мана, събирана от пчелите от елховите дървета във Вогезите. Той е тъмнокафяв на цвят, със зеленикави оттенъци; има благоуханен аромат и много характерен малцов вкус и е без горчива жилка и странични вкусове.
      Медът има съдържание на вода, по-малко или равно на 18 %, електропроводимост, по-висока от 950 μЅ/cm, и съдържание на хидроксиметилфурфурал, по-ниско от 15 mg/kg.
      Медът се представя на потребителя в течна форма.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Медът трябва да се събира, извлича, филтрира и декантира изключително в географския район.
      3.6.   Специфични правила за рязане, настъргване, опаковане и др.

      Медът „Miel de sapin des Vosges“ се представя на потребителя в стъклени буркани с идентификационен знак, който се разрушава при отварянето на съда.
      3.7.   Специфични правила за етикетиране

      Етикетирането включва:

                  —

                  посочване на наименованието „Miel de Sapin des Vosges“,

                  —

                  знака за ЗНП на Европейския съюз.

            Тези обозначения трябва да се намират в едно и също зрително поле върху един и същ етикет. Те трябва да бъдат представени с добре видими, четливи, незаличими и достатъчно големи букви, като буквите на текста „Miel de Sapin des Vosges“ са най-големи в сравнение с тези на другите текстове върху етикета, за да изпъкват добре в рамката, в която са отпечатани, и да се отличават ясно от останалите писмени обозначения и рисунки.
      4.   Кратко определение на географския район

                  Департамент Meurthe-et-Moselle (54)
                  Всички общини в кантоните: Baccarat, Badonviller, Cirey-sur-Vezouze.

                  Департамент Moselle (57)
                  Всички общини в кантоните: Fénétrange, Lorquin, Phalsbourg, Réchicourt-le-Château, Sarrebourg.

                  Департамент Haute-Saône (70)

                              В кантона Champagney: Plancher-les-Mines, Plancher-Bas.

                              В кантона Faucogney-et-la-Mer: Amont-et-Effreney, Beulotte-Saint-Laurent, Corravillers, Esmoulières, Faucogney-et-la-Mer, La Longine, La Montagne, La Rosière, Saint-Bresson.

                              В кантона Melisey: Belfahy, Belonchamps, Ecromagny, Fresse, Haut-du-Them (Château-Lambert), Melisey, Miellin, Saint-Barthélemy, Servance, Ternuay-Melay и Saint-Hilaire.

                  Департамент Vosges (88)
                  Всички общини в кантоните: Bains-les-Bains, Brouvelieures, Bruyères, Charmes, Châtel-sur-Moselle, Corcieux, Darnay, Dompaire, Epinal, Fraize, Gérardmer, Lamarche, Le Thillot, Mirecourt, Monthureux-sur-Saône, Plombières-les-Bains, Provenchères-sur-Fave, Rambervillers, Raon-l’Etape, Remiremont, Saint-Dié, Saulxures-sur-Moselotte, Senones, Vittel, Xertigny.

                  Департамент Territoire de Belfort (90)

                              В кантона Giromagny: Auxelles-Haut, Giromagny, Lepuix, Riervescemont, Vescemont.

                              В кантона Rougement-le-Château: Lamadeleine-Val-des-Anges, Rougemont-le-Château.

            5.   Връзка с географския район

      5.1.   Специфична характеристика на географския район

      Географският район се характеризира с присъствието на планинския масив Вогези. В този гъстозалесен масив вогезката ела е най-разпространеният вид. Тя е добре приспособена към почвата, състояща се от киселинен подпочвен слой, гранити и пясъчници, както и към полуконтиненталния климат на района, характеризиращ се с влажен и хладен въздух, който е благоприятен за развитието ѝ. Разположението на масива Вогези в посока от север на юг засилва характеристиките на този климат, като спира идващите от запад облаци, което обяснява обилните валежи (фьонов ефект). Производството на мед в Лотарингия има дългогодишна история. Различни документи свидетелстват за наградите, получени по време на конкурси, по-специално на селскостопанско изложение през 1902 г.
      Стопанските субекти в сектора на пчеларството във Вогезите са положили всички усилия за изтъкване на качествата и популяризиране на тази специфична продукция.
      В резултат на тези усилия на 25 април 1952 г. с решение на Окръжния съд в Нанси е признато наименованието за произход „Miel des Vosges-Montagne“, което на 30 юли 1996 г. става контролирано наименование за произход „Miel de sapin des Vosges“.
      5.2.   Специфична характеристика на продукта

      В книгата „Le goût du miel“ („Вкусът на меда“) (Gonnet & Vache, 1985 г.) авторите показват разликата между „Miel de sapin des Vosges“ и останалите видове боров мед, произвеждани във Франция, като се имат предвид характеристиките на този мед: по-тъмен цвят, типични зеленикави оттенъци, много бавна, дори липсваща кристализация, благоуханен аромат и много характерен малцов вкус.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      „Miel de sapin des Vosges“ е продукт, който е много тясно свързан със своя район на произход, тъй като произхожда от непрекъсната верига, водеща началото си от елховите дървета на Вогезите. Именно от този растителен вид листните въшки извличат сока, който преработват в мана, която на свой ред се събира от пчелите, произвеждащи така характерния мед.
      Производството на този мед е тясно свързано с насажденията от иглолистни гори, характерни за района на Вогезите, чиито специфични особености пчеларите са съумели да оползотворят и съхранят.
      В библиографските източници (Gonnet & Vache, „Le goût du miel“, 1985 г.) е показан уникалният характер на „Miel de sapin des Vosges“, свързан с местните условия, по-специално с климата и почвите. Тези специфични особености са свързани с това, че пчелите събират мана, произвеждана от листни въшки, намиращи се по елховите дървета във Вогезите (Abies pectinata). Така специфичният характер на меда се дължи на следните фактори: иглолистния вид, от който се събира медът, и вида на меда „Miel de sapin des Vosges“ (манов мед).
      Добра илюстрация на това силно взаимодействие между средата и продукта е съществуващата цикличност в образуването на маната, което е свързано с цикличното развитие на популациите въшки. Това явление и до днес не е добре изяснено.

         Препратка към публикуваната спецификация

      https://www.inao.gouv.fr/fichier/CDCMielDeSapinDesVosges.pdf

         (1)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) 2015/387 на Комисията от 5 март 2015 година относно класирането на някои стоки в Комбинираната номенклатура

text:
               10.3.2015

               BG

               Официален вестник на Европейския съюз

               L 65/7

         РЕГЛАМЕНТ ЗА ИЗПЪЛНЕНИЕ (ЕС) 2015/387 НА КОМИСИЯТА
   от 5 март 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, издадена във връзка с обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Електрически апарат, състоящ се от цилиндричен метален корпус, съдържащ лампа, която излъчва ултравиолетова светлина, и електронен модул със светлинни индикатори за състоянието на апарата. Мощността на ултравиолетовата светлина варира между 14 и 39 W. Апаратът се захранва със стандартно напрежение от 220 V.
                  Предназначен е да бъде използван за фотохимично пречистване на вода. Пречистването се извършва чрез ултравиолетово облъчване на преминаващата през апарата вода, като по този начин се унищожават намиращите се в нея бактерии, вируси и други микроорганизми. Апаратът е предназначен за използване в домашни, медицински или промишлени условия.

                  8421 21 00

                  Класирането се определя от общи правила 1 и 6 за тълкуване на Комбинираната номенклатура и описанието на кодове по КН 8421 и 8421 21 00.
                  Функцията на апарата е да пречиства вода, което е функция, описана в позиция 8421. Фактът, че бактериите, вирусите и другите микроорганизми не се отделят физически, а биват унищожавани, не изключва класиране в посочената позиция. Позицията обхваща филтри и пречиствателни устройства от всякакви видове (вж. също Обяснителните бележки към Хармонизираната система за позиция 8421, точка II). Следователно се изключва класиране в позиция 8543 като електрически машини и апарати със специфична функция, неупоменати, нито включени другаде.
                  Поради това апаратът трябва да бъде класиран в код по КН 8421 21 00 като апарат за филтриране или пречистване на води.


title: Регламент за изпълнение (ЕС) № 1184/2013 на Комисията от 12 ноември 2013 година за вписване на название в регистъра на защитените наименования за произход и защитените географски указания [Prés-salés du Mont-Saint-Michel (ЗНП)]

text:
               22.11.2013

               BG

               Официален вестник на Европейския съюз

               L 313/32

         РЕГЛАМЕНТ ЗА ИЗПЪЛНЕНИЕ (ЕС) № 1184/2013 НА КОМИСИЯТА
   от 12 ноември 2013 година
   за вписване на название в регистъра на защитените наименования за произход и защитените географски указания [Prés-salés du Mont-Saint-Michel (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на названието „Prés-salés du Mont-Saint-Michel“, подадено от Франция, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения съгласно член 51 от Регламент (ЕС) № 1151/2012, названието „Prés-salés du Mont-Saint-Michel“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 ноември 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 57, 27.2.2013 г., стр. 19.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.1.   Прясно месо (и карантия)

      ФРАНЦИЯ
      Prés-salés du Mont-Saint-Michel (ЗНП)


title: Регламент за изпълнение (ЕС) № 213/2012 на Съвета от 13 март 2012 година за изменение на Регламент за изпълнение (ЕС) № 1375/2011 за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания

text:
               14.3.2012

               BG

               Официален вестник на Европейския съюз

               L 74/1

         РЕГЛАМЕНТ ЗА ИЗПЪЛНЕНИЕ (ЕС) № 213/2012 НА СЪВЕТА
   от 13 март 2012 година
   за изменение на Регламент за изпълнение (ЕС) № 1375/2011 за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като има предвид, че:

               (1)

               На 22 декември 2011 г. Съветът прие Регламент за изпълнение (ЕС) № 1375/2011 за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания (2), с който се създава актуализиран списък на лицата, групите и образуванията, по отношение на които се прилага Регламент (ЕО) № 2580/2001.

               (2)

               Съветът установи, че вече няма основания определени лица да продължат да фигурират в списъка на лицата, групите и образуванията, по отношение на които се прилага Регламент (ЕО) № 2580/2001.

               (3)

               Списъкът на лицата, групите и образуванията, по отношение на които се прилага Регламент (ЕО) № 2580/2001, следва съответно да се актуализира,

         ПРИЕ НАСТОЯЩИЯ РЕГЛАМЕНТ:
   Член 1
   Имената на лицата, посочени в приложението към настоящия регламент, се заличават от списъка на лицата, групите и образуванията, съдържащ се в приложението към Регламент за изпълнение (ЕС) № 1375/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 март 2012 година.

            За Съвета

            Председател

         M. VESTAGER

      (1)  ОВ L 344, 28.12.2001 г., стр. 70.

      (2)  ОВ L 343, 23.12.2011 г., стр. 10.

      ПРИЛОЖЕНИЕ

         Списък на лицата, посочени в член 1

                  1.

                  ABOU, Rabah Naami (номер 2 от списъка)

                  2.

                  ABOUD, Maisi (номер 3 от списъка)

                  3.

                  ARIOUA, Kamel (номер 7 от списъка)

                  4.

                  ASLI, Mohamed (номер 8 от списъка)

                  5.

                  ASLI, Rabah (номер 9 от списъка)

                  6.

                  DARIB, Noureddine (номер 11 от списъка)

                  7.

                  DJABALI, Abderrahmane (номер 12 от списъка)

                  8.

                  MOKTARI, Fateh (номер 16 от списъка)

                  9.

                  NOUARA, Farid (номер 17 от списъка)

                  10.

                  RESSOUS, Hoari (номер 18 от списъка)

                  11.

                  SEDKAOUI, Noureddine (номер 19 от списъка)

                  12.

                  SELMANI, Abdelghani (номер 20 от списъка)

                  13.

                  SENOUCI, Sofiane (номер 21 от списъка)

                  14.

                  TINGUALI, Mohammed (номер 25 от списъка)


title: Регламент за изпълнение (ЕС) № 430/2012 на Комисията от 22 май 2012 година за откриване на тръжна процедура за помощ за частно складиране на маслиново масло

text:
               23.5.2012

               BG

               Официален вестник на Европейския съюз

               L 132/13

         РЕГЛАМЕНТ ЗА ИЗПЪЛНЕНИЕ (ЕС) № 430/2012 НА КОМИСИЯТА
   от 22 май 2012 година
   за откриване на тръжна процедура за помощ за частно складиране на маслиново масло
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви а), г) и й) във връзка с член 4 от него,
   като има предвид, че:

               (1)

               В член 33 от Регламент (ЕО) № 1234/2007 се предвижда, че Комисията може да реши да упълномощи органи, предлагащи достатъчно гаранции и одобрени от държавите членки, да сключат договори за складиране на маслиновото масло, което те предлагат на пазара в случай на сериозни смущения на пазара в определени региони на Европейския съюз.

               (2)

               В Испания и Гърция — държави членки, които заедно произвеждат повече от две трети от маслиновото масло, произвеждано в Съюза, средната цена на маслиновото масло, регистрирана на пазара през периода, посочен в член 4 от Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (2), е под равнището, указано в член 33 от Регламент (ЕО) № 1234/2007. Това причинява сериозни смущения на пазарите на тези държави членки. Пазарът на маслиново масло в Съюза се характеризира с високо равнище на взаимозависимост и затова съществува риск сериозното смущение на испанския и гръцкия пазар да се разпространи във всички държави членки, които произвеждат маслиново масло.

               (3)

               В член 31 от Регламент (ЕО) № 1234/2007 се предвижда, че може да бъде отпусната помощ за частно складиране на маслиново масло и че помощта следва да бъде определена от Комисията предварително или чрез тръжна процедура.

               (4)

               С Регламент (ЕО) № 826/2008 бяха установени общи правила за прилагането на схемата за помощ за частно складиране. Съгласно член 6 от горепосочения регламент следва да бъде открита тръжна процедура в съответствие с подробните правила и условия, предвидени в член 9 от същия регламент.

               (5)

               Максималното общо количество, за което може да бъде отпусната помощ за частно складиране, следва да бъде определено на равнище, което съгласно пазарния анализ би допринесло за стабилизирането на пазара.

               (6)

               С цел да се улеснят административната работа и работата по контрола във връзка със сключването на договори, следва да се определи минималното количество продукт, което трябва да бъде включено във всяка оферта.

               (7)

               Следва да се определи гаранция, за да се гарантира, че операторите ще изпълнят договорните си задължения и че мярката ще окаже желаното въздействие върху пазара.

               (8)

               С оглед на развитието на ситуацията на пазара през настоящата пазарна година и на прогнозите за следващата пазарна година Комисията следва да има възможността да реши да съкрати срока на договорите, които се изпълняват, и да коригира съответно равнището на помощта. Тази възможност трябва да бъде включена в договора, както е предвидено в член 21 от Регламент (ЕО) № 826/2008.

               (9)

               Съгласно член 12, параграф 3 от Регламент (ЕО) № 826/2008 трябва да се определи срокът, в който държавите членки уведомяват Комисията за всички валидни оферти.

               (10)

               С цел да се предотврати неконтролиран спад на цените, да се реагира бързо на извънредни пазарни обстоятелства и да се гарантира ефективното управление на мярката, настоящият регламент следва да влезе в сила в деня след публикуването му в Официален вестник на Европейския съюз.

               (11)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   1.   С настоящото се открива тръжна процедура с цел да се определи равнището на помощта за частно складиране, посочена в член 31, параграф 1, буква б) от Регламент (ЕО) № 1234/2007, за категориите маслиново масло, изброени в приложението към настоящия регламент и определени в точка 1 от приложение XVI към Регламент (ЕО) № 1234/2007.
   2.   Максималното общо количество, за което може да бъде отпусната помощ за частно складиране, е 100 000 тона.
   Член 2
   Приложими правила
   Прилага се Регламент (ЕО) № 826/2008, освен ако в настоящия регламент е предвидено друго.
   Член 3
   Подаване на оферти
   1.   Подпериодът, през който могат да се подават оферти в отговор на първата частична покана за търг, започва на 31 май 2012 г. и завършва на 5 юни 2012 г. в 11:00 часа брюкселско време.
   Подпериодът, през който могат да се подават оферти в отговор на втората частична покана за търг, започва на първия работен ден след края на предходния подпериод и завършва на 19 юни 2012 г. в 11:00 часа брюкселско време.
   2.   Офертите се отнасят за период на складиране от 180 дни.
   3.   Всяка оферта обхваща минимално количество от поне 50 тона.
   4.   Ако оператор участва в тръжна процедура за повече от една категория масло или за бъчви, разположени на различни адреси, той представя отделна оферта за всеки случай.
   5.   Офертите могат да бъдат подавани единствено в Гърция, Испания, Франция, Италия, Кипър, Малта, Португалия и Словения.
   Член 4
   Гаранции
   Участниците в търга учредяват гаранция от 50 EUR на тон маслиново масло, предмет на оферта.
   Член 5
   Съкращаване на срока на договорите
   Въз основа на развитието на пазара за маслиново масло и бъдещите прогнози Комисията може да реши в съответствие с процедурата, посочена в член 195, параграф 2 от Регламент (ЕО) № 1234/2007, да съкрати срока на договорите, които се изпълняват, и да коригира съответно размера на помощта. Този вариант се посочва в договора с участника, спечелил търга.
   Член 6
   Уведомяване на Комисията относно тръжните оферти
   В съответствие с член 12 от Регламент (ЕО) № 826/2008 всички валидни оферти се съобщават поотделно от държавите членки на Комисията в срок от 24 часа след края на всеки подпериод за подаване на оферти, посочен в член 3, параграф 1 от настоящия регламент.
   Член 7
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 май 2012 година.

            За Комисията, от името на председателя,
         Michel BARNIER

            Член на Комисията

      (1)  ОВ L 299, 16.11.2007 г., стр. 1.

      (2)  ОВ L 223, 21.8.2008 г., стр. 3.

      ПРИЛОЖЕНИЕ

         Категории маслиново масло, посочени в член 1, параграф 1

      Маслиново масло „Extra virgin“
      Необработено маслиново масло „Virgin“